Ribe Stifts Adresseaviser, 1813-01-26
Af Forordningen speciellere Bestemmelser bliver her, som vedkommende meenig Mand, ikkuns at anføre, at Tyendeløn er til første Skiftetid bestemt til 1 Mk. 8 s. i gode Penge for hver een Rigsdaler slette Penge; Kongen har altsaa tilstaaet Tyenderne et Tillæg af enhalv Gang meer end de hidtil havde, fordi disses Løn vel ikke er bleven anseet at være i den sidste Tid forhøiet aldeles i samme Grad som de forrige Penge have forringet sig. Af samme Aarsag og tildeels vel ogsaa med Hensyn paa Eiendommenes betydelige Afgivt til Rigsbanken, fastsætter Forordningen, at Fæsteafgivter, samt Huusleie der er betinget førend 11te Junii 1812, skal betales med 1 Mk. 8 s. Rigsbankspenge for hver 1 Rigsdaler dansk Courant; men er Huusleien betinget efter 11te Junii 1812, betales samme kun med 1 1/2 Mk. Rigsbanks penge for hver betinget 1 Rigsdaler Courant. Med samme velafveiede Retfærdighed ere alle øvrige Pengeforhold mellem Mand og Mand opgiorte, saa billigen som det nogensinde ved almindelige Regler er muligt. Enkeltes Tab og Opofrelse er en uundgaaelig Betingelse hvor det Hele skal reddes. Lader os takke Gud og Kongen, at denne Redning engang er kommet men lader os tillige ikke glemme, at vort Pengevæsen, er i samme Tilstand, som den der fra en lang og farlig Sygdom nyeligen er helbredet: den fulde Kraft og Styrke som før Sygdommen, kan ikke strax i Øieblikket gienvindes. Spiren til det Onde er hævet; Danskes Vindskibelighed, Sparsomhed og fremfor alt samdrægtige Hengivenhed til Dannerkongen, kan alene fuldende Helbredelsen. Dertil skienke Gud og sin Naade, Under 5te Jan. 1813 er fra Finantskollegiet udkommet en Placat angaaende den fremtidige Udbetaling af Gager, Pensioner a. J Følge samme har Hs. Maj. ved Reskript af s. D., for herefter at betrygge Embedsmændene det dem tillagte i virkelig Værdie, besluttet: at alle af de Kgl. Kasser bevilgede Gager og Lønninger, samt alle for Livstid bevilgede Pensioner i dansk Courant skulle beregnes og for Fremtiden udbetales i Rigsbankdaler Sølvværdie, Daler for Daler, hvorimod alle personlige og temporaire Tillæg i Gager eller Pensioner, som siden 11 Septbr. 1807 maatte være bevilgede, ikkun efter det Forhold af 1 Rbdal. S. V. for 5 Rd. D. C. bliver at beregne og udbetale. Samme Regel bliver ogsaa at anvende paa Diæter og andre Tillæg af lige Beskaffenhed saaledes at den Deel af Diæterne og andre lignende Tillæg, der har været bestemt og reglementeret førend 11 Septbr. 1807, herefter udbetales i Rigsbankdaler S. V., Daler for Daler; den Deel af samme derimod, som maatte være bevilget tillagt senere end 11 Septbr. 1807, beregnes ikkun med 1 Rbdal. S. V. for 5 Rd. dansk Courant, hvorved tillige skal lagttages at hvad der som Forøgelse er tilstaaet efter 11 Septbr. 1807, i intet Tilfælde maa, ved saaledes at beregnes til Rigsbankdaler overstige det før 11 Septbr. 1807 bestemte Nominal=Beløb med mere end 1/2 Dele. Lønninger og Pensioner, som hidtil have været bestemte og af de Kongl. Kasser udbetalte i Slesvigeholsteensk Courant, skulle herefter ansættes og udbetales med 1 1/2 Rigsbankdaler S. V. for hver en Rd. S. H. C., saalænge de oppebæres af selvsamme Personer, som nu ere i Besiddelse deraf.